( 108 ) 
confusion, fauldroit garder de non mesler l’ordinaire avec l’extraordi¬ 
naire, dressant les choses de sorte que le revenu extraordinaire puis! 
furnir aux frais extraordinaires et le revenu ordinaire aux frais ordi¬ 
naires ... l . 
AMOUR DES SUBJECTZ. 
Quintement, Sire, pour mieulx réduire vos affaires, vous fault acquérir 
un trésor incomparable, qu’est l’amour de voz subgectz, car en aiant 
l’amour d’eulx avez tout ce qu’ilz ont, et, comme dit Seneca, c’est une 
municion inexpugnable estre amé de ses subjects, et tant plus vous est 
mestier gaignier l’amour des subjects de pardeça pour estre V. M té nou¬ 
veau successeur et de nation estrangere, non estant congneu de la plus- 
part de vos subjects; parquoi me semble que les moyens de acquérir 
cest amour peuvent estre ceulx que s’ensuivent : user de clemence et 
bénignité, qui est celle qui fait esquiparer les princes à Dieu ; estre doulx, 
humain et affable à ung chacun, car l’humanité et doulceur, comme dit 
Valere, modifie le cœur des hommes et fait convertir la haine en amour : 
fault tenir forme que, à l’exemple de l’Empereur Titus, nuliv se parte 
triste de vostre face, et, s’il y a quelque matière qui, de nécessité, 
requière aucun agreur, ne se doit jamais proférer de vostre bouche, ains 
le faire dire par autre, et plustot en absence que en presence; et ainsi se 
doit faire de toutes choses de mescontentement ; doit V. M. se faire con- 
gnoistre à ses subjects, puisque de la congnoissance vient l’amour, et, 
pour ce, vous fault monstrer à eulx le plus souvent que pourez en allant 
aux églises, passant par les villes et allant aux champs, quand n’aurez à 
faire autre chose plus importante, et tascher, le plus que vous sera pos¬ 
sible, quand aurez l’opportunité pour ce fere, de visiter voz Roiaulmes 
et mesmes les principales cités et villes pour vous fere congnoistre à 
ceulx qui ne vous ont congneu en vous efforceant par vostre clemence et 
humanité et, par honneste conversation, tant fere quesoiez amé, regardé 
et prisé et désiré; et, avec ce, pour mieulx acquérir l'amour de vos peu¬ 
ples, fault garder le plus que l’on pourra de non introduire nouvelletez, 
ains se conformer le plus aux lois et coustumes desdits Roiaulmes, 
monstrant, comme avez fait ces dernières courtes, que n’avez d’autre soucy 
que d'entendre par leur advis à toutes choses concernons le bien dud. 
Roiaulme : car en faisant autrement, quand ores ce seroit pour reformer 
les choses en mieulx, ne peullent, les subjectz nouveaulx sitôt goûter le 
bien ne souffrir la mutacion de leur ancien train, ains se scandalisent de 
prime face, leur semblant que l’on feroit honte à eulx et leurs predeces- 
1 Nous supprimons ici quelques détails sans intérêt. 
